***ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС ДОБАРА, РАДОВА ИЛИ УСЛУГА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА, МЕСТО ИЗВРШЕЊА ИЛИ ИСПОРУКЕ ДОБАРА, ЕВЕНТУАЛНЕ ДОДАТНЕ УСЛУГЕ И СЛ.***

ТЕХНИЧКА спецификација УСЛУГЕ

Јавна набавка је део реализације пројекта са раздела 8 Покрајински секретаријат за здравство, Програм 1802 Превентивна здравствена заштита, Пројекат 4017 "Пилот пројекат раног откривања рака плућа на територији АП Војводине", који има за циљ превенцију рака плућа, спровођењем превентивних прегледа циљне популације (грађана старости од 50-70 годинa, пушаче и бивше пушаче) у циљу смањења морбидитета и морталитета од рака плућа превентивним прегледима. Предвиђена је едукација становништва о превенцији рака плућа и значаја скринига.

Према планираним активностима на реализацији Пројекта, циљ је да се превентивним прегледима обухвате грађани са територије следећих општина на подручју три округа АП Војводине (Јужно-бачки, Западно-бачки и Северно-бачки)

|  |  |  |  |  |
| --- | --- | --- | --- | --- |
| Ред.бр. | НАЗИВ | ОПИС УСЛУГЕ-ПОСЕБНЕ КАРАКТЕРИСТИКЕ КОЈЕ УСЛУГА МОРА ДА ИСПУЊАВА | ЈЕДИНИЦА МЕРЕ | КОЛИЧИНА |
|  | Осмишљавање кампање, графички дизајн, припрема за штампу | а. Осмишљавање промотивне кампање, визуелних решења за штампане материјале и објаве на друштвеним мрежама, концепт и динамика аудио и визуелних информативних садржаја, афирмативно узимајући у обзир и поштујући специфичности Пројекта, а који пре емитовања извршилац доставља наручиоцу у одговарајућем софтверу, електронским путем на службени е маил лица задуженог за праћење извршења уговора, ради давања писаног одобрења-сагласности.  -Извршење услуге до 10 дана од дана закључења уговора. | комплет | 1 |
|  | Израда телевизијског спота | а. Продукција телевизијског спота са ауторском композицијом за музичку подлогу, трајања 15-40 секунди. ТВ спот би био снимљен и измонтиран према професионалним стандардима, а новинарски по свим професионалним и етичким стандардима, афирмативно узимајући у обзир и поштујући специфичности Пројекта. Потребно је да материјал буде подобан за емитовање у ТВ програму и урађен у професионалном видео формату у високој резолуцији.  Пре премијерног емитовања извршилац је у обавези да достави материјал наручиоцу, електронским путем на службени е маил лица задуженог за праћење извршења уговора, ради давања писаног одобрења-сагласности.  б. Обезбеђивање емитовања, на јавном сервису, и то најмање 60 емитовања током трајања Пројекта(у договору са наручиоцем).  -Извршење услуге продукције до 60 дана од дана закључења уговора, док услуга емитовања треба да се изврши након продукције па најкасније до дана трајања уговора (01.12.2021. година). | комада | 1 |
|  | Израда радио спота | а. Продукција радио спота, са ауторском композицијом за музичку подлогу, трајања минимално 15 секунди.  Пре премијерног емитовања извршилац услуге је у обавези да материјал достави наручиоцу, електронским путем на службени е маил лица задуженог за праћење извршења уговора или на други одговарајући начин, ради давања писаног одобрења-сагласности.  б. Обезбеђивање емитовања на најмање 1 радио станици са регионалном фреквенцојом која је доступна гледаоцима са подручја АП Војводине, и то најмање 60 емитовања током трајања Пројекта (у договору са наручиоцем).  - Извршење услуге продукције до 60 дана од дана закључења уговора, док услуга емитовања треба да се изврши након продукције па најкасније до дана трајања уговора (01.12.2021. година). | комада | 1 |
|  | Израда Roll Up банера | Минималне димензије 80 x 200cm, материјал банер платно. На истом ће бити наведене основне информације о пројекту. Текст за флајер доставиће наручилац.  -Извршење услуге у року од 30 дана од дана доставе текста, а по закључењу уговора. | комада | 5 |
|  | Штампање ФЛАЈЕРА | Штампа флајера у формату 21x10cm, 4/4 стране у пуном колору на папиру 130-150 г мат кунздрук у дизајну по инструкцији Наручиоца. Текст за флајер доставиће наручилац.  Предвиђено је да свих 50000 флајера буде на српском језику.  Пре прве испоруке, извршилац доставља примерак коначног изгледа флајера наручиоцу, електронским путем на службени е маил лицу задуженом за праћење извршења уговора, ради давања писаног одобрења-сагласности.  -Извршење услуге у року до 15 дана од дана доставе текста флајера а по закључењу уговора. | комада | 50000 |
|  | Штампање плаката | Штампа плаката у формату Б2 у пуном колору на папиру 170 г мат кунздрук у дизајну по инструкцији Наручиоца. Текст за плакат доставиће наручилац.  Предвиђено је да свих 80 плаката буде на српском језику.  Пре прве испоруке, извршилац доставља примерак коначног изгледа плаката наручиоцу, електронским путем на службени е маил лицу задуженом за праћење извршења уговора, ради давања писаног одобрења-сагласности.  -Извршење услуге у року до 15 дана од дана доставе текста плаката, а по закључењу уговора. | комада | 80 |
|  | Објава садржаја на ИНФОРМАТИВНОМ веб порталу | Објава ПР текстова, минимално 30 текстова, који садрже минимално 150 карактера, а који се односе на реализацију пројекта на најмање 10 информативних Веб портала у Републици Србији.  Количина ПР текстова, у случају потребе, може да варира за до сса +30% у односу на првобитно захтеване количине.  Наведену објаву извршилац услуге правда достављањем (прес клипинга) наведених објава.  Пре објаве садржаја извршилац услуге је у обавези да материјал достави електронским путем на службени е маил лица задуженог за праћење извршења уговора, ради давања писаног одобрења-сагласности.  Извршење услуге - након потписивања уговора па све до дана трајања уговора (01.12.2021. година). | комада | 30 |
|  | ПРЕС КЛИПИНГ ЗА ПРОЈЕКАТ | Евидентирање и документовање објављених текстова, видео и аудио материјала о реализацији Пројекта у штампаним и електронским медијима, као и на веб порталима.  Услуга се састоји у клипингу Пројекта у штампаним и електронским медијима, као и на веб порталима кроз уношење неколико кључних речи које се тичу пројекта, а које ће дефинисати наручилац.  -Извршење услуге почиње 15 дана након потписивања уговора па све до дана трајања уговора (01.12.2021. година) | комплет | 1 |
|  | ОСМИШЉАВАЊЕ И ВОЂЕЊЕ КАМПАЊЕ НА ДРУШТВЕНИМ МРЕЖАМА | Креирање плана кампање и плана промоције, као и вођење профила на друштвеним мрежама током трајања пројекта.  Креирање садржаја и визуала за минимум 3 објаве недељно. Комуникација са пратиоцима. Креирање садржаја и визуала за минимум 3 објаве недељно. Комуникација са пратиоцима.  Пре објављивања извршилац је у обавези да предлог планова кампања достави наручиоцу, електронским путем на службени е маил лица задуженог за праћење извршења уговора, ради давања писаног одобрења-сагласности.  -Извршење услуге почиње након потписивања уговора па све до дана трајања уговора (01.12.2021. година) | комплет | 1 |

Извршилац услуге је у обавези да по закључењу уговора, у примереном року, који не може бити дужи од 15 дана од дана закључења, достави одговарајућу изјаву о емитовању, којом ТВ и радио станица (чији је минималан број одређен конкурсном документацијом), исказују своју спремност да снимљени материјал емитују у програму (везано за захтеве из тачке 2. и 3. техничке спецификације).

Понуђачи су дужни да у понуђену цену урачунају све зависне трошкове који терете предметну јавну набавку.

Понуђач је у обавези да уз понуду достави предлог концепта, визуала, слогана, предлоге графичких решења кампање (решења за плакат, решења за флајер), сторyбоард, као и разраду-примену кампање на све, или на део графичких јединица које су садржане у овом тендеру.

Напомена: Овај предлог није обавезујући за Наручиоца као коначан.

**Kвалитет, количина и опис добара, радова или услуга:**

Услуга мора да се врши у складу са прописима, добрим обичајима, понуђач у извршавању мора да поступа са пажњом доброг привредника, да на сваки начин штити интересе Наручиоца, као и да избегава свако поступање којим би проузроковао штету.

Извршилац услуге мора да поседује довољне кадровске, пословне и техничке капацитете за извршење предметне услуге.

Извршилац услуге је у обавези да поштује важећа етичка правила и норме, да услугу која је предмет јавне набавке врши у свему према важећим нормативима и стандардима који важе за ову врсту посла, правилима струке, добрим пословним обичајима, са пажњом доброг привредника, да на сваки начин штити интересе наручиоца, као и да избегава свако поступање којим би проузроковао штету, а у супротном, сагласан је да наручиоцу надокнади сву претрпљену штету која услед тога настане.

Понуђач је дужан да у понуђену цену урачуна све зависне трошкове који терете предметну јавну набавку.

**Начин спровођења контроле и обезбеђивања гаранције квалитета**

Лице које ће бити задужено испред наручиоца за праћење и контролу извршења услуге по уговору, конктакт са представницима понуђача-извршиоца услуге, пријем и потписивање односно потврђивање извештаја са подацима о спецификацији извршене услуге, давање одобрења-сагласности на садржаје као и друге сродне послове, биће саветник на пословима радног места односа с јавношћу у Покрајинском секретаријату за здравство.

**Рок испоруке:**

Рок за отпочињање извршења услуге од закључења уговора минимално 7 дана од дана обостраног потписивања уговора, а не дуже од 20 дана.

Рокови за извршење појединачних послова који су део реализације услуге, одређени су у делу техничке спецификације из конкурсне документације.

Извршилац услуге је у обавези да извршава своје обавезе сукцесивно, строго се придржавајући динамике коју је Наручилац одредио у техничкој спецификацији конкурсне документације. Крајњи рок за извршење свих услуга које су обухваћене техничком спецификацијом јесте закључно до 01.12.2021. године.

**Место испоруке**

Место испоруке услуге уговорне стране дефинишу на следећи начин:

део извршења услуге (тачке 1, 2, 3, 4, 5 и 6) обавиће се, на начин описан у техничкој спецификацији и/или на адреси седишта Наручиоца, Булевар Михајла Пупина 16, други спрат, где се врши и испорука одговарајућих садржаја/решења/материјала.

Део извршења услуге који се односи на обавезе емитовања снимљеног ТВ и радио спота (тачке 2. и 3), реализовати у складу са техничком спецификацијом, у сарадњи са тв и радио станицама.

Део извршења услуге који се односи на обавезе објаве садржаја на ВЕБ порталу, реализовати у складу са техничком спецификацијом, у сарадњи са веб порталима.

Део извршења услуге који се односи на обавезе прес клипинга и осимшљавање и вођење кампање на друштвеним мрежама, реализовати у складу са техничком спецификацијом.